Електротехнички факултет Скопје - Википедија

# Електротехнички факултет Скопје

### Од Википедија, слободна енциклопедија

Внимание!
На оваа статија ѝ е потребно правилно форматирање, категоризирање, граматика, интервики и слично. Може да помогнете со тоа што ќе ја уредите и трансформирате во стандардна вики-статија.

Електротехничкиот факултет Скопје ја започна својата дејност 1959 година, кога на Техничкиот факултет во Скопје, со одлука на Извршниот совет на Народна Република Македонија, е формиран Електро-машинскиот оддел. Од септември 1965 година, дотогашниот Електро-машински оддел почна да работи како самостоен Електро-машински факултет, со два отсека: електро-технички, со насоки електроенергетика и електро-индустрија, и машински.

Развојот на електротехниката, а особено на електрониката, автоматизацијата, регулационата техника, телекомуникациите и компјутерската техника jа наметна потребата почнувајќи од 1978 година до денес развојот да се одвива во рамките на посебна високообразовна, научна и апликативна установа, денешниот Електротехнички факултет.

Додека до 1978 година носители на трите основни дејности на Електротехничкиот факултет беа само два института: за енергетика и за електроника, денес овие дејности ги реализираат дури 11 институти, во чии рамки работат 14 лаборатории.

Обемот на апликативната дејност во текот на развојот на Факултетот претрпе неколкu значителни варијации, од зенит при крајот на осумдесеттите години до драстичен пад во почетокот на транзициониот период. Денес, средствата од апликативната дејност учествуваат со 16% во вкупните приходи на Електротехничкиот факултет и задоволуваат низа потреби на нормалното работење: придонесуваат за платниот фонд, за обновата на наставната и научноистражувачката опрема, за презентација на научноистражувачката работа во земјата и во странство.

Денес Електротехничкиот фалкутет го промени своето име во Фалкутет за електротехника и информациски технологии.

Преземено од "http://mk.wikipedia.org../../../%D0%B5/%D0%BB/%D0%B5/%D0%95%D0%BB%D0%B5%D0%BA%D1%82%D1%80%D0%BE%D1%82%D0%B5%D1%85%D0%BD%D0%B8%D1%87%D0%BA%D0%B8_%D1%84%D0%B0%D0%BA%D1%83%D0%BB%D1%82%D0%B5%D1%82_%D0%A1%D0%BA%D0%BE%D0%BF%D1%98%D0%B5_8490.html"

Категории: Статии за уредување | Универзитет Св. Кирил и Методиј

##### Views

- Статија
- Разговор
- Тековна верзија

##### Пребарај